

PROJEKTS uz 20.12.2023.

domē: 28.12.2023.

sagatavotājs, ziņotājs: Annija Dukāte

LĒMUMS

Ādažos, Ādažu novadā

2023.gada 28.decembrī **Nr.**«DOKREGNUMURS»

**Par grozījumiem Ādažu novada pašvaldības domes 2023. gada 26. oktobra lēmumā Nr.411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai””**

Lai nodrošinātu sekmīgu investīcijas īstenošanu, Labklājības ministrija ir sagatavojusi grozījumus Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (turpmāk – MK noteikumi Nr. 512), paredzot precizējumus mērķa grupas atlases kritēriju nosacījumos. Ņemot vērā to, ka pašvaldībām būs nepieciešams papildu laiks mērķa grupas personu informēšanai, atlasei un izvērtēšanai, 3.1.2.1.i. investīcijas otrās kārtas pasākuma projekta veidlapas iesniegšanas termiņu ierosināts pagarināt par 3 mēnešiem, t.i., līdz 2024. gada 16. aprīlim.

Šobrīd minētie MK noteikumu Nr. 512 grozījumi ir ievietoti Tiesību aktu projektu publiskajā portālā un steidzamības kārtībā notiek to saskaņošanas process, lai 2024. gada sākumā tos virzītu izskatīšanai Ministru kabineta sēdē. Tiklīdz MK noteikumu Nr. 512 grozījumi stāsies spēkā, tā varēs piemērot jaunos nosacījumus mērķu grupas personu atlasē.

Pamatojoties uz Pašvaldību likuma 2. pantu, 4. panta pirmās daļas 9. un 10. punktu, Ādažu novada pašvaldības dome

**NOLEMJ:**

1. Izdarīt Ādažu novada pašvaldības domes 26.10.2023. lēmumā Nr. 411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai”” šādus grozījumus:
   1. Izteikt 2. punktu šādā jaunā redakcijā:

**“2. Lēmuma izpildei nepieciešamo finansējumu nodrošināt no Centrālās pārvaldes** **Attīstības un projektu nodaļas 2024. gada budžeta tāmes līdzekļiem 25 984,58 euro (divdesmit pieci tūkstoši deviņi simti astoņdesmit četri euro un 58 centi) apmērā.”**

* 1. Izteikt 4. punktu šādā jaunā redakcijā:

**“4. Ādažu novada sociālajam dienestam atbilstoši MK noteikumu 16. punktam līdz 29.03.2024.:**

* 1. **apzināt Ādažu novada teritorijā deklarētās projekta mērķa grupas personas;**
  2. **pieņemt un izvērtēt mērķa grupas iesniegumus;**
  3. **organizēt mērķa grupas personu mājokļu apsekošanu, piesaistot ergoterapeitu un būvspeciālistu;**
  4. **pieņemt lēmumu par mērķa grupas personu iekļaušanu pasākumā vai atteikumu;**
  5. **izveidot mērķa grupas personu anonimizētu sarakstu.”**
  6. Izteikt 5. punktu šādā jaunā redakcijā:

**“5. Attīstības un projektu nodaļai:**

* 1. **līdz 16.04.2024. iesniegt Projekta pieteikumu Centrālās finanšu un līgumu aģentūras Kohēzijas politikas fondu vadības informācijas sistēmā;**
  2. **Projekta atbalstīšanas gadījumā organizēt tā izpildi Ādažu novada pašvaldībā.”**

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, FIN, IDR - @

APN (e-noraksts)

Dukāte, 29165290